Държавен вестник, бр. 76, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  76
Член 27
1. С напречна маркировка, състояща се 
от непрекъсната линия или от две съседни 
непрекъснати линии, пресичащи една или 
повече ленти за движение, се обозначава 
линията, зад която водачите са длъжни да 
спрат съгласно знак В 2 „STOP“, посочен в 
член 10, параграф 3 от настоящата Конвен­
ция. Такава пътна маркировка може да се 
използва и за обозначаване на линията, зад 
която водачите могат да бъдат задължени да 
спрат от подаден светлинен сигнал или от 
сигнал, подаден от упълномощено длъжностно 
лице, което регулира движението, или преди 
железопътен прелез. Думата „STOP“ може да 
бъде нанесена върху платното за движение 
преди пътната маркировката, придружаваща 
знак В 2.
2. Освен ако това е технически невъзможно, 
напречната маркировка, описана в параграф 1 
от настоящия член, се поставя на платното 
за движение навсякъде, където е поставен 
знак В 2.
3. Напречна пътна маркировка, състояща 
се от прекъсната линия или от две съседни 
прекъснати линии, пресичащи една или повече 
ленти за движение, показва линията, която 
пътните превозни средства обичайно не могат 
да преминават при даване на път в съответ­
ствие със знак В 1 „Пропусни движещите се 
по пътя с предимство“, посочен в член 10, 
параграф 2 от настоящата Конвенция. Преди 
такава пътна маркировка върху платното за 
движение може да се обозначи триъгълник 
с широки страни, едната страна на който е 
успоредна на маркировката, а срещуполож­
ният връх сочи към приближаващите превозни 
средства, за да бъде символизиран знак В 1.
4. За обозначаване на пешеходните пътеки 
е препоръчително да се използват сравнително 
широки линии, успоредни на оста на платното 
за движение.
5. За обозначаване на велосипедните пътеки 
се използват напречни линии или друга пътна 
маркировка, която не може да бъде объркана 
с тази на пешеходните пътеки.
Член 28
1. Други видове пътна маркировка върху 
платното за движение, като стрелки, успо­
редни или разположени под ъгъл линии или 
надписи, може да се използват за повтаряне на 
указанията, дадени от пътните знаци, или за 
предоставяне на информация на участниците 
в движението, която не може да бъде преда­
дена по подходящ начин с пътни знаци. Тази 
пътна маркировка се използва по-специално 
за обозначаване на границите на зоните или 
линиите за паркиране, за сигнализиране на 
автобусните или тролейбусните спирки, където 
паркирането е забранено, и за направляващи 
линии в кръстовищата. Въпреки това, ако на 
платното за движение, разделено на ленти за 
движение с надлъжна пътна маркировка, има 
нанесена стрелка, водачите трябва да следват 
посоката или една от посоките, указани в 
лентата, по която се движат.
2. При спазване на разпоредбите на член 27, 
параграф 4 от настоящата Конвенция, които се 
отнасят до пешеходните пътеки, маркирането 
на част от платното за движение или на зона, 
повдигната малко над нивото на платното за 
движение, с успоредни разположени под ъгъл 
линии, очертани с непрекъсната линия или с 
прекъснати линии, означава, че в случай на 
зони, очертани с непрекъсната линия, пътните 
превозни средства не трябва да навлизат в 
тази зона, а в случай на зони, очертани с пре­
къснати линии, че пътните превозни средства 
не трябва да навлизат в тази зона, освен ако 
не се вижда, че това е безопасно, или за да 
завият към път от противоположната страна 
на платното за движение.
3. Начупената линия отстрани на платното 
за движение означава, че паркирането от тази 
страна на платното за движение е забранено 
по протежение на линията.
Член 29
1. Пътната маркировка, спомената в 
чл. 26 – 28 от настоящата Конвенция, може 
да бъде нанесена с боя върху платното за дви­
жение или да бъде поставена по друг начин, 
при условие че е еднакво ефективна.
2. В случай че пътната маркировка е на­
несена с боя, тя трябва да бъде жълта или 
бяла; въпреки това може да се използва син 
цвят за сигнализиране на местата, където 
паркирането е разрешено или ограничено. 
Когато на територията на една от Договаря­
щите страни се използват както жълт, така 
и бял цвят, пътните маркировки от един и 
същ клас трябва да бъдат с един и същ цвят. 
За целите на настоящия параграф терминът 
„бяло“ включва нюанси на сребристо или 
светлосиво.
3. При очертаването на надписите, сим­
волите и стрелките на пътната маркировка 
трябва да се вземе предвид необходимостта 
от значителното им удължаване по посока на 
движението поради много малкия ъгъл, под 
който те се виждат от водачите.
4. Препоръчително е пътната маркировка, 
предназначена за движещи се пътни превоз­
ни средства, да бъде светлоотразителна, ако 
интензивността на движението го изисква и 
ако осветлението е слабо или липсва такова.
Член 30
Приложение 8 към настоящата Конвенция 
представлява набор от препоръки, свързани 
с оформлението и дизайна на пътната мар­
кировка.